**Carles Pérez Sayol**, nado en Granollers (Barcelona) o 16 de febreiro de 1998, é un futbolista catalán que xoga como dianteiro no Real Club Celta de Vigo da Primeira División de España en calidade de cedido pola AS Roma.

Traxectoria
-----------

### Comezo deportivo

Comezou a xogar ao fútbol desde os cinco anos, no campo de Vilanova do Vallès, próximo ao seu fogar. Tres anos despois mudpu ao Damm, e finalmente ao R. C. D. Espanyol en 2008. Na súa última etapa como infantil explotara como xogador, polo que o Fútbol Club Barcelona fíchao para incorporalo á Masía, ao Cadete "B" de Franc Artiga.

### FC Barcelona

Co devenir dos anos, Carles Pérez foi medrando e progresando nas categorías inferiores do Barça. Así, o 3 de outubro de 2015 debutou co filial azulgrana de mans de Gerard López nun encontro fronte ao Atlético Levante como visitante. O partido rematou cun empate sen goles, Carles entrou no minuto 62' en substitución de Maxi Rolón.

O 19 de maio de 2019 debutou en partido oficial co primeiro equipo na última xornada de Liga no empate a 2 perante a S. D. Eibar en Ipurúa. O 25 de agosto anotou o seu primeiro gol en partido oficial co primeiro equipo na vitoria por 5 a 2 fronte ao Real Betis Balompé na 2.ª xornada de Liga.

O 27 de setembro de 2019 o club azulgrana anunciou a súa renovación ata o 30 de xuño de 2022.

O 10 de decembro de 2019 debutou na Liga de Campións anotando un dos goles de vitoria do conxunto azulgrana ante o Inter de Milán por 1 a 2 e garantiu ter ficha do primeiro equipo tras xogar un mínimo de 30 minutos en sete partidos.

### AS Roma

O 30 de xaneiro de 2020 o Fútbol Club Barcelona anunciou a súa cesión á A. S. Roma até o final da tempada a cambio dun millón de euros cunha opción de compra obrigatoria de 11 millóns máis 3,5 en variables.1 Debutou dous días despois na derrota por 4-2 fronte ao U. S. Sassuolo na Serie A e o 20 de febreiro anotou o seu primeiro gol co equipo na vitoria pola mínima (1-0) perante o K. A. A. Gante na ida dos dezaseisavos de final da Liga Europa da UEFA.

### Celta de Vigo

O 8 de agosto de 2022 o R. C. Celta de Vigo anunciou que chegara a un principio de acordo coa entidade romanista para a súa cesión a falta da pertinente revisión médica. Ao día seguinte asinou por unha tempada, tendo o conxunto vigués unha opción de compra ao final da mesma.

Estatísticas
------------

### Clubs

 *Actualizado co último partido disputado o 26 de febreiro de 2023 .*

| Club | Div. | Tempada | Liga | Copasnacionais | Copasinternacionais | Total |
| --- | --- | --- | --- | --- | --- | --- |
| Part. | Goles | Part. | Goles | Part. | Goles | Part. | Goles |
| **F. C. Barcelona "B"**España España | 2.ª B | 2015-16 | 1 | 0 | — | — | 1 | 0 |
| 2.ª | 2017-18 | 27 | 3 | — | — | 27 | 3 |
| 2.ª B | 2018-19 | 26 | 9 | — | — | 26 | 9 |
| 2019-20 | 1 | 1 | — | — | 1 | 1 |
| Total club | 55 | 13 | — | — | 55 | 13 |
| **F. C. Barcelona**España España | 1.ª | 2018-19 | 1 | 0 | 0 | 0 | 0 | 0 | 1 | 0 |
| 2019-20 | 10 | 1 | 1 | 0 | 1 | 1 | 12 | 2 |
| Total club | 11 | 1 | 1 | 0 | 1 | 1 | 13 | 2 |
| **A. S. Roma**Italia Italia | 1.ª | 2019-20 | 14 | 1 | — | 3 | 1 | 17 | 2 |
| 2020-21 | 21 | 2 | 1 | 0 | 9 | 1 | 31 | 3 |
| 2021-22 | 19 | 1 | 1 | 0 | 8 | 2 | 28 | 3 |
| Total club | 54 | 4 | 2 | 0 | 20 | 4 | 76 | 8 |
| **R. C. Celta de Vigo**Galicia Galicia | 1.ª | 2022-23 | 22 | 0 | 3 | 2 | — | 25 | 2 |
| Total club | 22 | 0 | 3 | 2 | 0 | 0 | 25 | 2 |
| Total carreira | 142 | 18 | 6 | 2 | 21 | 5 | 169 | 25 |

Notas
-----

1. ↑  "Carles Pérez". *Transfermarkt*. Consultado o 27 de febreiro de 2023.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Carles Pérez Modificar a ligazón no Wikidata*** |

  


|  |  |
| --- | --- |
| Control de autoridades | 
* Wd: Q22082452
* BDFutbol: 23230
* FootballDatabase: 276503
* Soccerway: 372753
* Transfermarkt: 282810
* UEFA: 250076175
* Worldfootball: carles-perez

 |